**Fakultet za menadžment u turizmu i ugostiteljstvu** dana 05. travnja 2022. godine objavljuje

# POZIV ZA PRIJAVU NASTAVNOGA OSOBLJA NA MOBILNOST

**U OKVIRU CEEPUS PROGRAMA MOBILNOSTI U AKADEMSKOJ GODINI 2022./2023.**

 **OPĆE INFORMACIJE**

Srednjoeuropski program razmjene za sveučilišne studije (CEEPUS) regionalni je program akademske mobilnosti. Srednjoeuropski program razmjene započeo je s provedbom 1. prosinca 1994. godine, kada je na snagu stupio Ugovor o programu CEEPUS, sklopljen u Budimpešti 1993. godine. Hrvatska je potpisala Ugovor CEEPUS 1995. godine, a uz Hrvatsku u programu tradicionalno sudjeluju sljedeće države: *Albanija, Austrija, Bugarska, Bosna i Hercegovina, Crna Gora, Češka, Mađarska, Makedonija, Poljska, Rumunjska, Slovačka, Slovenija i Srbija*. U akademskoj godini 2009./2010. programu je pristupilo i *Sveučilište u Prištini na Kosovu*, a u akademskoj godini 2011./2012. *Moldavija*.

U CEEPUS-u se omogućuju dvije osnovne vrste mobilnosti namijenjene nastavnome osoblju, a to su: 1. mrežna mobilnost koja uključuje mobilnost unutar odobrenih CEEPUS mreža (*network mobility*) za koju su određene kvote osigurane i 2. mobilnost izvan CEEPUS mreža, tzv. slobodnjaci (*freemoveri*)[[1]](#footnote-1) za koju kvote nisu unaprijed osigurane i ovise o preostalim sredstvima unutar Ceepus programa. Zemlje potpisnice ugovora CEEPUS svake godine određuju kvotu raspoloživih stipendija za dolazne mobilnosti i određuju iznose stipendija - [Visina stipendija](https://www.ceepus.info/default.aspx#nbb) razlikuju se od zemlje do zemlje.

CEEPUS podržava mobilnost nastavnoga osoblje u svrhu održavanja nastave (ovisno o partnerskoj instituciji i/ili mentorskog rada sa studentima) na stranim institucijama te razvijanja međusveučilišne suradnje.

**Obveza stipendista:** održavanje 6 sati nastave (predavanja) tjedno (i/ili mentorskog rada).

**Trajanje mobilnosti:** od min. 5 radnih dana do max. 1 mjesec.

* Fakultet za menadžment u turizmu i ugostiteljstvu član je sljedećih CEEPUS mreža:
* 1. „*Amadeus*“ – koordinator WU Wien (Austrija)
* 2. „*Education Without Frontiers*“ – koordinator University of Applied Sciences Burgenland (Austrija)
* 3. „*CESEENET - Central, East and South-East European PhD Network in Management and Economics*“ - koordinator Sveučilište u Rijeci, Ekonomski fakultet.

Dvije su CEEPUS mreže objavile natječaj za **ODLAZNU MOBILNOSTI U AKADEMSKOJ GODINI 2022./2023.:**

1. **„CESEENET**“ (**CIII-HR-1301-05-18-2223**) – **ZIMSKI SEMESTAR**
	1. **University of Vienna, Faculty of Business, Economics and Statistics**

**1 nastavnik/suradnik (1 mjesec)**

* 1. **University of Sarajevo, School for Economics and Business**

**1 nastavnik/suradnik (1 mjesec)**

1. **„Amadeus“ (CIII-AT-0068-18-2223) – ZIMSKI SEMESTAR**
	1. **University of Belgrade, Faculty of Economics and Business**

**1 nastavnik/suradnik (1 mjesec)**

## Zainteresirani nastavnici/suradnici moraju zadovoljavati sljedeće uvjete:

1. biti članovi nastavnog osoblja (osobe u znanstveno-nastavnim zvanjima te u suradničkim zvanjima višega asistenta/asistenata koji su uključeni u izvedbu nastave) na FMTU
2. imati suglasnost dekana o odsustvu s radnog mjesta
3. imati zadovoljavajuće znanje stranoga jezika na kojem će održavati nastavu/predavanja.

Detaljne informacije o CEEPUSU mogu se pronaći na mrežnim stranicama Agencije za mobilnost i programe EU ([http://www.mobilnost.hr/index.php?id=921)](http://www.mobilnost.hr/index.php?id=921) ili u rubrici Međunarodna suradnja/Međunarodna odlazna mobilnost na mrežnim stranicama FMTU (<https://www.fthm.uniri.hr/medunarodna-suradnja/odlazna-mobilnost/osoblje-ceepus>).

**PRIJAVE SE PRIMAJU ISKLJUČIVO DO PETKA, 03. LIPNJA 2022. GODINE**

 **POSTUPAK PRIJAVE**

Prijavna dokumentacija dostavlja se e-mailom na adresu: kresom@fthm.hr .

 **PRIJAVNA DOKUMENTACIJA**

* *Application form* (u prilogu)
* CV (Europass format) na engleskome jeziku
* suglasnog dekana o odsustvu nastavnika/suradnika s radnoga mjesta
* plan rada (npr. naziv kolegija, broj i tema planiranih predavanja/mentorstva)

 **KRITERIJI ZA IZBOR NASTAVNIKA/SURADNIKA**

* potpuno i ispravno ispunjen prijavni obrazac te kompletna dokumentacija
* kvaliteta i sadržaj programa mobilnosti
* znanje jezika na kojem će se izvoditi nastava
* predložena dužina boravka (duži boravak ima prednost)
* ne ostvarene prethodne mobilnosti u prijašnjim akademskim godinama.

 **POSTUPAK IZBORA NASTAVNIKA/SURADNIKA**

Postupak izbora odvija se u dva kruga:

1. krug – administrativna provjera prijava
2. krug – izbor nastavnika/suradnika od strane Povjerenstva.

Napomena:

* + Partnerska ustanova ima pravo odbiti izabranoga nastavnika/suradnika bez dodatnih obrazloženja odnosno zatražiti prilagođavanje predloženog termina mobilnost i/ili radnoga plana.
	+ Kandidati koji ne budu izabrani u ovome Pozivu, mogu se naknadno prijaviti za mobilnost u statusu *freemover* (mobilnost izvan planiranih kvota).
	+ Prema našem iskustvu, realizacija mobilnost prema određenim članicama CEEPUS-a može biti otežana (npr. isplata stipendije kasni i sl.): Albanija, Bosna i Hercegovina, Crna Gora, Makedonija, Kosovo i Moldavija.

 **OBJAVA REZULTATA**

Svi nastavnici/suradnici bit će obaviješteni o rezultatima Poziva elektronskom e-poštom.

 **OSTALO**

Za detaljnije informacije:Agencija za mobilnost i programe Europske unije, CEEPUS ([http://www.mobilnost.hr/index.php?id=921)](http://www.mobilnost.hr/index.php?id=921)

 **KONTAKT OSOBE ZA DODATNE UPITE**

* Dr. rer. nat. Krešo Mihalinčić, CEEPUS koordinator FMTU, kresom@fthm.hr
* Gđa. Tanja Veljak, Nacionalni ured za CEEPUS, Hrvatska, ceepus@mobilnost.hr
1. Ova vrsta mobilnost nije vezana uz kvote unutar mreže. Kandidat se može prijaviti za navedenu mobilnost za bilo koje visoko učilište unutar zemlja članica CEEPUS ukoliko ima pozivno pismo iste. Sva pravila i obveze isti su kao i kod mobilnosti unutar mreže. [↑](#footnote-ref-1)